smcproject/ml-wiki-sentences huggingface dataset:
എന്നാൽ ലിംഫോസൈറ്റുകളുടെ ഉൽപാദനപ്രക്രിയയിൽ മജ്ജയെകൂടാതെ ലിംഫ്ഗ്രന്ഥികളും തൈമസും, പ്ലീഹയും സുപ്രധാനമായ പങ്കുവഹിക്കുന്നുണ്ട്.
സാധാരണയായി ശ്വേതാണുക്കൾ വളർച്ച പൂർത്തിയായ ശേഷമേ രക്തത്തിലേക്കു കടന്നുവരുകയുള്ളൂ.
ഓരോ തരത്തിലുള്ള രക്താണുവിന്റെയും ആയുസ്സ് വ്യ ത്യസ്തമായിരിക്കും.
നശിച്ചുകൊണ്ടിരിക്കുന്ന രക്താണുക്കൾക്ക് പകരമായി പുതിയ കോശങ്ങൾ നിർമ്മിക്കപ്പെടുന്നു.
അങ്ങനെ ഈ അണുക്കളുടെ എണ്ണം ഒരു പ്രത്യേക പരിധിയിൽ നിലനിന്നുപോരുന്നു.
രോഗാണുബാധയിലും അലർ ജിയിലും മറ്റും ശ്വേതാണുക്കളുടെ എണ്ണം കൂടുകയോ കുറയുകയോ ചെയ്യാം.
ഈ വ്യതിയാനങ്ങൾ താൽക്കാലികമാണ്.
എന്നാൽ മാതൃകോശത്തിലോ തായ്‌കോശത്തിലോ വരുന്ന തകരാറുമൂലം യാതൊരു നിയന്ത്രണവുമില്ലാതെ ശ്വേതാണുക്കൾ ഉൽപാദിപ്പിക്കപ്പെടുന്നു.
അസാധാരണ കോശങ്ങൾ രക്തത്തിൽ കടക്കുകയും ചെയ്യുന്നു.
ഇത്തരം ശ്വേതാണുക്കൾക്ക് തങ്ങളുടെ കടമകൾ നിർവഹിക്കാനാവാതെ വരുകയും രോഗിക്ക് പലവിധത്തിലുള്ള അണുബാധയുണ്ടാകുകയും ചെ യ്യുന്നു.
തലച്ചോറിന്റെ ആവരണമുൾപ്പെടെ ശരീരത്തിന്റെ ഏതു ഭാഗത്തും രക്താർബുദകോശങ്ങൾ അടിയുന്നതിനുള്ള സാധ്യതയുണ്ട്.
അങ്ങനെ പല അവയവങ്ങളുടെയും പ്രവർത്തനം അവതാളത്തിലാകാം.
രോഗത്തിന്റെ ഒരുപ്ര ത്യേക ഘട്ടത്തിൽ മജ്ജയിലെ മറ്റു രക്താണുക്കളുടെ ഉൽപാദനത്തേയും പ്രവർത്തനത്തേയും ബാധിക്കുകയും ചെയ്യാം.
വിവിധ തരം രക്താർബുദങ്ങൾ ലുക്കീമിയ അക്ക്യൂട്ട് ലിംഫോബ്ലാസ്റ്റിക് ലുക്കീമിയ അക്ക്യൂട്ട് മൈലോജീനസ് ലുക്കീമിയ ക്രോണിക് ലിംഫോബ്ലാസ്റ്റിക് ലുക്കീമിയ ക്രോണിക് മൈലോജീനസ് ലുക്കീമിയ ഹെയറി സെൽ ലുക്കീമിയ ലിംഫോമ ഹോട്കിൻസ്  ലിംഫോമ (നാലു തരം) നോൺ ഹോട്കിൻസ് ലിംഫോമ (പല തരം) മൾട്ടിപ്പിൾ മൈലോമ
രക്ഷകൻ (ചലച്ചിത്രം) ഇംഗ്ലീഷ് വിലാസം https://ml.wikipedia.org/wiki/Rakshakan
തുളസീദാസിന്റെ സംവിധാനത്തിൽ കലാഭവൻ മണി , മന്യ , ആശിഷ് വിദ്യാർത്ഥി , റിയാസ് ഖാൻ എന്നിവർ പ്രധാനവേഷങ്ങളിൽ അഭിനയിച്ച് 2007-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് രക്ഷകൻ .
സാമി കല ഫിലിംസിന്റെ ബാനറിൽ ജി.കെ. പിള്ള നിർമ്മിച്ച ഈ ചിത്രം വിതരണം ചെയ്തത് ലിബർട്ടി ഡിസ്ട്രിബ്യൂട്ടേഴ്സ് ആണ്.
തുളസീദാസ് ആണ് ഈ ചിത്രത്തിന്റെ കഥയെഴുതിയത്.
തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എ.കെ. സന്തോഷ് ആണ്.
അഭിനേതാക്കൾ കലാഭവൻ മണി – മുകുന്ദൻ ആശിഷ് വിദ്യാർത്ഥി - സി ഐ സുഗതൻ ഹരിശ്രീ അശോകൻ – പൊടിമോൻ ജഗതി ശ്രീകുമാർ -SI കാർവർണ്ണൻ ഇന്ദ്രൻസ് – കുട്ടിരാമൻ കലാശാല ബാബു – ഭാസ്കരൻ നായർ സുരാജ് വെഞ്ഞാറമൂട് – കുസുമ കുമാരൻ ടി.പി. മാധവൻ – പത്രാധിപർ ജയകൃഷ്ണൻ – ശ്രീക്കുട്ടൻ റിയാസ് ഖാൻ – വെടിമരം സക്കീർ മന്യ – അശ്വതി സുജ കാർത്തിക – ഇന്ദു കെ.പി.എ.സി. ലളിത – മുകുന്ദന്റെ അമ്മ പൂർണ്ണിമ – ലക്ഷ്മി തങ്കച്ചി സംഗീതം
രാജീവ് ആലുങ്കൽ, അരുമുഖൻ വെങ്ങാട് എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് സഞ്ജീവ് ലാൽ ആണ്.
ഗാനങ്ങൾ പച്ച മുളക് അരച്ച – അഫ്‌സൽ രാ രാ രക്ഷകാ – ജാസി ഗിഫ്റ്റ് മുത്തു വിളച്ചൊരു– എംജി ശ്രീകുമാർ അണിയറ പ്രവർത്തകർ ഛായാഗ്രഹണം: ഉത്പൽ വി. നായനാർ ചിത്രസം‌യോജനം: പി.സി. മോഹനൻ കല: നേമം പുഷ്പരാജ് വസ്ത്രാലങ്കാരം: ഇന്ദ്രൻസ് ജയൻ നൃത്തം: കൂൾ ജയന്ത് സംഘട്ടനം: പഴനിരാജ്,ഗണേഷ്,മാഫിയ ശശി പരസ്യകല: റഹ്‌മാൻ ഡിസൈൻ പ്രോസസിങ്ങ്: പ്രസാദ് കളർ ലാബ് നിശ്ചല ഛായാഗ്രഹണം: സൂര്യ പീറ്റർ എഫക്റ്റ്സ്: മുരുകേഷ് ഡി.ടി.എസ്. മിക്സിങ്ങ്: വിസ്മയാസ് മാക്സ് വാർത്താപ്രചരണം: വാഴൂർ ജോസ് നിർമ്മാണ നിയന്ത്രണം: എ.ആർ. കണ്ണൻ നിർമ്മാണ നിർവ്വഹണം: പി. മനോജ് അസിസ്റ്റന്റ് ഡയറക്ടർ: രാജീവ് കൃഷ്ണ ലെയ്സൻ ഓഫീസർ: മാത്യു ജെ. നേര്യം‌പറമ്പിൽ പുറത്തേക്കുള്ള കണ്ണികൾ രക്ഷകൻ ഇന്റർനെറ്റ് മൂവി ഡാറ്റാബേസിൽ രക്ഷകൻ – മലയാളസംഗീതം.
രക്ഷാകർതൃത്വം മാസിഡോണിയയിൽ നിന്നും ലഭിച്ച പാരന്റിംഗിന്റെ പ്രാധാന്യം വിളിച്ചോതുന്ന ഒരു ശിൽപം
കുട്ടിക്കാലം മുതൽ പ്രായപൂർത്തിയാകുന്നതുവരെ ഒരു കുട്ടിയുടെ ശാരീരികവും വൈകാരികവും സാമൂഹികവും ബൗദ്ധികവുമായ വികാസത്തെ പ്രോത്സാഹിപ്പിക്കുകയും പിന്തുണയ്ക്കുകയും ചെയ്യുന്ന പ്രക്രിയയാണ് രക്ഷാകർതൃത്വം അല്ലെങ്കിൽ പാരന്റിംഗ് .
കൃത്യമായ നിർദ്ദേശങ്ങളിലൂടെ, കരുതലിലൂടെ കുട്ടികളുടെ വളർച്ചയുടെ ഓരോ ഘട്ടങ്ങളെയും പാരന്റിംഗ് വഴി ഗുണപരമായി മാറ്റിയെടുക്കാം.
പാരന്റിംഗ് എന്നത് ഒരു കുട്ടിയെ വളർത്തുന്നതിന്റെ സങ്കീർണതകളെക്കൂടിയാണ് സൂചിപ്പിക്കുന്നത്.
പ്രധാനമായും നാല് തരത്തിലാണ് പാരന്റിംഗ് സംമ്പ്രദായമുള്ളത് :- 1.
അതോറിറ്റേറിയൻ പാരന്റിംഗ്
2.
അതോറിറ്റേറ്റീവ് പാരന്റിംഗ്
3.
പെർമിസീവ് പാരന്റിംഗ്
4.
അൺ ഇൻവോൾവ്ഡ് പാരന്റിംഗ് 1.
അതോറിറ്റേറിയൻ പാരന്റിംഗ്
കുട്ടികളുടെ മേൽ അമിതമായ അധികാരം അടിച്ചേൽപ്പിക്കുന്ന പാരന്റിംഗ് രീതിയെ ആണ് അതോറിറ്റേറിയൻ പാരന്റിംഗ് എന്ന് പറയുന്നത്.
അവരുടെ സങ്കൽപ്പങ്ങൾക്കോ അഭിപ്രായങ്ങൾക്കോ യാതൊരു വിലയും കൊടുക്കാത്ത ഇത്തരം പാരന്റിംഗ് രീതി കുട്ടികളെ പലപ്പോഴും അപകടത്തിലേക്ക് തള്ളിവിടുമെന്ന് മനശാസ്ത്ര വിദഗ്ദ്ധർ ചുണ്ടിക്കാട്ടുന്നു.
കുട്ടികൾ സ്വന്തമായി അഭിപ്രായം പറയുന്നതും, പ്രശ്നപരിഹാരത്തിന് ശ്രമിക്കുന്നതും ഇവിടെ രക്ഷിതാക്കൾ ഇഷ്ടട്ടപ്പെടുന്നില്ല.
ഇത് കുട്ടികൾക്ക് രക്ഷിതാക്കളോട് ഒരു തരത്തിലുള്ള വെറുപ്പിന്റെ ഇടം സൃഷ്ടിക്കുന്നു.
ഇത്തരം കുട്ടികൾ സ്വയ രക്ഷയ്ക്കായി അല്ലെങ്കിൽ മാനസികമായ റിലാക്സിനായി ലഹരിതേടി പോവുന്നുണ്ടെന്നാണ് വിദഗ്ദ്ധർ ചൂണ്ടിക്കാട്ടുന്നത്.
ഹെലികോപ്റ്റർ പാരന്റിംഗ്
അതോറിറ്റേറിയൻ പാരന്റിംഗിന്റെ മറ്റൊരു രൂപമാണ് ഹെലികോപ്റ്റർ പാരന്റിംഗ്.
ഹെലികോപ്റ്റർ ഒരു പ്രത്യേകസ്ഥലത്ത് കറങ്ങുന്നു.
അതുപോലെ ഒന്നനങ്ങാൻപോലും സമ്മതിക്കാതെ മാതാപിതാക്കളും കുട്ടികൾക്ക് ചുറ്റും വട്ടംകറങ്ങുന്നു.
ഇത്തരത്തിൽ കുട്ടികളിൽ അമിത നിയന്ത്രണം അടിച്ചേൽപ്പിക്കുന്ന പാരന്റിംഗ് രീതിയാണ് ഹെലികോപ്റ്റർ പാരന്റിംഗ് എന്നുപറയുന്നത്.
അതോറിറ്റേറ്റീവ് പാരന്റിംഗ്
കുട്ടികളുടെ ഇടയിൽ നിയന്ത്രണവും അതോടൊപ്പം അവരുടെ അഭിപ്രായങ്ങൾക്കും, ഇഷ്ടത്തിനും പ്രാധാന്യം കൊടുക്കുന്നതുമായ പാരന്റിംഗ് രീതിയാണ് അതോറിറ്റേറ്റീവ് പാരന്റിംഗ്.
കുട്ടികളുമായി ഒരു പോസിറ്റീവ് ബന്ധം ഇതിലൂടെ സൃഷ്ടിക്കാൻ കഴിയും.
ഇങ്ങനെയുള്ള പാരന്റിംഗ് രീതിയിൽ കുട്ടികൾക്ക് മേൽ രക്ഷിതാക്കൾ കാര്യങ്ങൾ ചെയ്യാൻ നിർബന്ധിപ്പിക്കുമെങ്കിലും എന്ത് കൊണ്ട് അങ്ങനെ ചെയ്യുന്നു എന്ന് കൂടി കുട്ടികൾക്ക് വിശദീകരിച്ച് കൊടുക്കാൻ രക്ഷിതാക്കൾ ശ്രമിക്കാറുണ്ട്.
പാരന്റിംഗ് രീതിയിൽ ഏറ്റവും മികച്ചതായി പറയപ്പെടുന്നതും ഈ രീതിയെ ആണ്.
പെർമിസീവ് പാരന്റിംഗ്
കുട്ടികൾക്ക് അനുവദനീയമായ എല്ലാ സ്വാതന്ത്രവും കാര്യമായ നിയന്ത്രണമില്ലാതെ നൽകുന്ന പാരന്റിംഗ് രീതിയാണ് പെർമിസീവ് പാരന്റിംഗ്.
ഒരു രക്ഷിതാവ് എന്നതിനപ്പുറം ഒരു സുഹൃത്തിനെപോലെ കുട്ടികളോട് പെരുമാറുന്ന പാരന്റിംഗ് രീതി.
തങ്ങളുടെ കുട്ടികൾ ഒന്നും ചെയ്യില്ലെന്ന അമിതമായ ആത്മവിശ്വാസം ഉള്ള രക്ഷിതാക്കൾ ഇത്തരം പാരന്റിംഗിൽ പെടും.
പലപ്പോഴും കുട്ടികൾ തെറ്റ് ചെയ്താൽ തിരുത്തുക പോലും ഇവിടെ രക്ഷിതാവ് ചെയ്യുന്നില്ല.
ഇത് കുട്ടികൾ മുതലാക്കുകയും ചെയ്യും.
ഇങ്ങനെയുള്ള കുടുംബത്തിൽ വരുന്ന കുട്ടികൾ പലപ്പോഴും ലഹരി ഉപയോഗത്തിലേക്കും മറ്റും വഴിമാറിപ്പോവുന്നതായും വിദഗ്ദ്ധർ ചൂണ്ടിക്കാട്ടുന്നു.
അൺ ഇൻവോൾവ്ഡ് പാരന്റിംഗ്
ഇന്ന് ലഹരി ഉപയോഗത്തിലേക്കും മറ്റ് കുറ്റകൃത്യങ്ങളിലേക്കും എത്തിച്ചേരുന്ന കുട്ടികൾ ഭൂരിഭാഗവും അൺ ഇൻവോൾവ്ഡ് ഫാമിലിയിൽ പെട്ട കുട്ടികളാണ്.
കുട്ടികളെ പ്രാഥമിക ആവശ്യം പോലും നടത്തിക്കൊടുക്കാൻ നേരമില്ലാത്ത അവരുടെ ആവശ്യങ്ങൾക്ക് ചെവിക്കൊടുക്കാത്ത പാരന്റിംഗ് രീതിയാണ് അൺ ഇൻവോൾവ്ഡ് പാരന്റിംഗ്.
തങ്ങളുടെ ആവശ്യങ്ങൾ നടക്കുന്നില്ല എന്ന് കുട്ടികൾക്ക് തോന്നുമ്പോൾ അവർ അവർക്ക് കഴിയാവുന്ന മറ്റ് വഴികൾ നോക്കും.
പ്രധാനമായും പണത്തിന്റെ കാര്യത്തിൽ.
ഇത്തരക്കാരെ നോട്ടമിട്ട് വലയിൽ കുടുക്കാനായി പുറത്ത് വലിയ സംഘങ്ങളുമുണ്ട്.
ദു:ശീലങ്ങൾ മാറ്റിയെടുക്കാൻ
ഭീഷണിപ്പെടുത്തിയോ മർദിച്ചോ ഉപദേശിച്ചോ ശകാരിച്ചോ കുട്ടികളുടെ ദു:ശീലം മാറ്റാൻ കഴിയില്ല.
അതിന് മനഃശാസ്ത്ര വിദഗ്ദ്ധന്റെയോ കൗൺസലിങ് വിദഗ്ദ്ധന്റെയോ സഹായവും മരുന്നുകളും വേണം.
ഒപ്പംതന്നെ, എന്തു സംഭവിച്ചാലും ഞങ്ങൾ കൂടെയുണ്ടാവും എന്ന വിശ്വാസം കുട്ടിയിലുണ്ടാക്കാൻ രക്ഷിതാക്കൾക്ക് കഴിയണം.
രക്ഷാകർതൃപരിപാലനം ഇംഗ്ലീഷ് വിലാസം https://ml.wikipedia.org/wiki/Parental_care Swallow adult feeding begging young in the nest
ചില ജന്തുക്കളിൽ കാണപ്പെടുന്ന സ്വഭാവപരവും പരിണാമപരവുമായ തന്ത്രങ്ങളാണ് രക്ഷാകർതൃ പരിപാലനം അഥവാ ( Parental care ).
തങ്ങളുടെ കുഞ്ഞുങ്ങളിൽ പരിണാമപരമായ സന്തുലിതാവസ്ഥയിലേയ്ക്ക് തങ്ങളുടെ രക്ഷാകർത്തൃനിക്ഷേപം നടത്തുന്നു.
വളരെ കുറച്ച് എണ്ണമുള്ള തങ്ങളുടെ കുഞ്ഞുങ്ങൾ വിരുദ്ധമായ സാഹചര്യങ്ങൾ മറികടന്ന് നിലനിൽക്കാൻ അവരെ പ്രാപ്തരാക്കുവാൻ രക്ഷാകർത്താക്കൾ ശ്രമിക്കുന്നു.
ഇതിനു വിപരീതമായി അനേകം ചെറിയ മുട്ടകൾ ഉത്പാദിപ്പിച്ചശേഷം മാതാവ് അവിടം വിട്ടുപോകുന്നു.
വിരിയുന്ന കുഞ്ഞുങ്ങൾ സ്വയം രക്ഷാകർത്താവിന്റെ സഹായമില്ലാതെ അതിജീവനം നടത്തുന്നു.
ജന്തുക്കളുടെ കൂട്ടത്തിൽ In insects Potter wasp building mud nest for her offspring.
Each nest is provisioned with food caught by the mother; one or more eggs are laid inside, and the nest is then sealed.
മത്സ്യങ്ങളിൽ Pregnant male seahorse സസ്തനികളിൽ Harbour seal mother suckling its young മനുഷ്യരിൽ Parenting is a central aspect of human life, here depicted in a statue in Macedonia .
Human parental care extends far beyond providing food and protection.
Here a father teaches his son how to surf.
ഉഭയജീവികളിൽ പരിണാമജീവശാസ്ത്രത്തിൽ ഇതും കാണൂ Paternal care അവലംബം
മേലേക്കവല മണിമല ഗ്രാമപഞ്ചായത്തിലെ 15 വാർഡുകളിൽ ഒന്നായ 12-ാം വാർഡാണ് മേലേക്കവല.
മൂന്ന് വശവും മലകളാൽ ചുറ്റപ്പെട്ട ഈ കൊച്ചു ഗ്രാമത്തിൽ മഴയുടെ ലഭ്യത അധികമായി ലഭിക്കാറുണ്ടായിരുന്നു.
ഹിന്ദുക്കളും, മുസ്ലീങ്ങളും, കൃസ്ത്യാനികളും ഒരുപോലെ തിങ്ങി ജീവിക്കുന്ന മണിമല പഞ്ചായത്തിലെ ഒരു പ്രദേശവും മേലേൽക്കവലയാണ്.
ജനസംഖ്യയിൽ ഭൂരിപക്ഷവും മത പിന്നോക്ക വിഭാഗക്കാർ ആണ്.
നിയുക്ത എരുമേലി വിമാനതാവളത്തിൽ നിന്നും 10 കിലോമീറ്റർ അകലെയാണ് ഈ ഗ്രാമം.
അടുത്തുള്ള പ്രധാന നഗരം കാഞ്ഞിരപ്പള്ളി കറുകച്ചാൽ ചങ്ങനശ്ശേരി തിരുവല്ല എന്നിവയാണ്.
കാഞ്ഞിരപ്പള്ളിയിലേക്കും, ചങ്ങനശ്ശേരിയിലേക്കും, തിരുവല്ലായിലേക്കും ഇവിടെ നിന്നും ബസ്സ് സർവ്വീസും ലഭ്യമാണ്.
ഊട്ട് പാറയിലേക്ക് പോകുന്നതിന് എളുപ്പമാർഗ്ഗം എന്ന നിലയിലും ഈ ഗ്രാമത്തെ ആശ്രയിക്കുന്നുണ്ട്.
ശ്രീ അന്ന പൂർണ്ണേശ്ശരി ദേവി ക്ഷേത്രം, മുളയ്ക്കൽ മഹാദേവ ക്ഷേത്രം, ആലപ്ര ഉറുമ്പത്ത് ജുമ മസ്ജിദ്, മാർത്തോമ്മാ പള്ളി ആലപ്ര, ആലപ്രക്കാട് പള്ളി, എന്നിവയാണ് പ്രധാന ആരാധനാലയങ്ങൾ.
ഇവയ്ക്ക് പുറമേ ചെറിയ ചെറിയ പ്രയർ ഹാളുകളും, പെന്താകോസ്ത് സമുദായത്തിൻ്റെ ആരാധനാലയങ്ങളും ഉണ്ട്.
മുക്കട ആസ്ഥാനമായിട്ടുള്ള ഡി.സി.യു.എഫ് സമുദായത്തിൻ്റെ ആചാര്യൻ ശ്രീ സഭരാജ് തിരുമേനിയുടെ ബന്ധുക്കൾ ഭൂരിപക്ഷവും മേലേൽക്കവല സ്വദേശികൾ അണ്.
ആലപ്ര എന്ന ദേശത്തെ ചെറിയ ഭാഗമാണ് മേലേക്കവല എന്നത്.
കിഴക്കേ ഭാഗവും, മേലേക്കവലയും ചേരുന്ന പ്രദേശമാണ് ആലപ്ര.
ആലപ്രയുടെ കിഴക്ക് പ്രദേശത്തെ പൂർവ്വീകർ കിഴക്കേ ഭാഗം എന്ന് വിളിച്ചിരുന്നു.
കിഴക്ക് ഭാഗം എന്ന് ആദ്യം വിളിപ്പേര് ഉണ്ടായിരുന്ന പ്രദേശം പിന്നീട് കിഴക്കേ ഭാഗം എന്നാവുകയും ചെയ്തു.
എന്നാൽ ഈ വിളിപ്പേര് ഇന്ന് ആലപ്ര എന്ന് മാത്രമായി.
പൂർവ്വീകർ പോലും പഴയ പേര് ഉപയോഗിക്കുന്നില്ല എന്നതാണ് വസ്തുത.
കിഴക്ക് ഭാഗം താഴ്ന്ന പ്രദേശമാണ്.
എന്നാൽ ആലപ്രയുടെ പടിഞ്ഞാറു പ്രദേശം ഉയർന്ന് നിന്ന ഭൂപ്രദേശവും വ്യാപാര സ്ഥാപനങ്ങളും ഉള്ള പ്രദേശം ആയതിനാൽ ആ പ്രദേശത്തെ മേലേൽ (മുകളിൽ ഉള്ള) ഉള്ള കവല എന്ന് വിളിച്ചിരുന്നു.
ഇത് പിന്നീട് മേലേക്കവല എന്ന് ആവുകയും ചെയ്തു.
സർക്കാർ സ്ഥാപനം
മണിമല വില്ലേജിലെ പ്രധാന പോസ്റ്റോഫിസാണ് കറിക്കാട്ടൂർ പോസ്റ്റ് ഓഫീസ്.
അതിൻ്റെ ബ്രാഞ്ച് പോസ്റ്റ് ഓഫീസ് ആണ് ആലപ്ര പോസ്റ്റ് ഓഫീസ്.
686544 എന്നത് ആണ് ഇവിടുത്തെ പിൻകോട്.
ആലപ്ര പേസ്റ്റോഫീസ് സ്ഥിതി ചെയ്യുന്നത് മേലേൽക്കവലയിൽ ആണ്.
വിദ്യാഭ്യാസ രംഗം
ആലപ്രയിൽ പ്രധാനമായും രണ്ട് സ്കൂളുകളും, അഞ്ച് അംഗൻ വാടിയും, വിരളിൽ എണ്ണാവുന്ന നിലത്തെഴുത്ത് കളരിയും ആണ് ഉള്ളത്.
സർക്കാർ ലക്ഷ്മി വിലാസം ലോവർ പ്രൈമറി സ്കുളാണ് അതിൽ ഏറ്റവും പഴയത്.
സ്കൂളിനോട് ചേർന്നുതന്നെ ഒരു അംഗൻവാടിയും പ്രവർത്തിക്കുന്നുണ്ട്.
ഒന്ന് മുതൽ നാലുവരെയായിരുന്നു തുടക്കം മുതൽ സ്കൂളിൽ ഉണ്ടായിരുന്നത്.
എന്നാൽ ഇപ്പോൾ കെ.ജി വിഭാഗം (എൽ.കെ.ജി, യു.കെ.ജി) കൂടി കൂട്ടിച്ചേർത്തു.
സർക്കാർ ലക്ഷ്മി വിലാസം ലോവർ പ്രൈമറി സ്കുൾ കിഴക്കേ ഭാഗത്താണ് സ്ഥിതിചെയ്യുന്നത്.
മേലേക്കവല പ്രദേശത്ത് അന്നപൂർണ്ണേശ്ശ്വരി ദേവി ക്ഷേത്രത്തിനോട് ചേർന്ന് ആനിപ്പള്ളി കുടുംബത്തിൻ്റെ വകയായി അന്നപൂർണ്ണ അപ്പർ പ്രൈമറി സ്കൂളും പ്രവർത്തിക്കുന്നുണ്ട്.
അഞ്ചുമുതൽ ഏഴ്വരെയുള്ള ക്ലസിലെ വിദ്യാർത്ഥികളാണ് ഇവിടെ പഠിക്കുന്നത്.
ഈ രണ്ട് സ്കൂളുകളും മണിമല ഗ്രാമപഞ്ചായത്തിലെ 10-ാം വാർഡിലാണ് സ്ഥിതിചെയ്യുന്നത്.
സാമ്പത്തിക രംഗം
മേലേക്കവലക്കാരുടെ പ്രധാന വരുമാന മാർഗ്ഗം കൂലിപ്പണിയിൽ നിന്നും ലഭിക്കുന്ന വേതനം ആയിരുന്നു.
എന്നാൽ ഇന്ന് ഈ ഗ്രാമത്തിൽ നിന്നും സർക്കാർ ജോലി വാങ്ങുന്ന ഒരു യുവാവ് എങ്കിലും ഒരു വീട്ടിൽ ഉണ്ടാവും.
ഉപജീവന മാർഗ്ഗത്തിന് കൃഷിയെ ആശ്രയിക്കുന്നവരും ഇന്ന് മേലേക്കവലക്കാരിൽ കുറവല്ല.
കച്ചവടം ഉപജീവനമാക്കിയ വ്യാപാരികളും ഇവിടെ അധികമാണ്.
ഗ്രാമപഞ്ചായത്തിലേക്ക് ഭീമമായ നികുതി നൽകുന്ന ടെലിഫോൺ ടവറും മേലേക്കവലയിൽ ആണ് സ്ഥിതി ചെയ്യുന്നത്.
മേലേവാര്യത്തെ മാലാഖക്കുട്ടികൾ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Melevaryathe_malakakkuttikal_film
പല്ലവി ഇന്റർനാഷണലിന്റെ ബാനറിൽ പി. സജിത് കുമാർ നിർമ്മാണം ചെയ്ത് തുളസീദാസ് സംവിധാനം ചെയ്‌ത ചലച്ചിത്രം മേലെ വാര്യത്തെ മാലാഖകുട്ടികൾ 2000 -ൽ പ്രദർശനത്തിനെത്തി.
അനുപമ , കോക്കേഴ്സ് , പല്ലവി എന്നിവർ ചിത്രം വിതരണം ചെയ്തിരിക്കുന്നു.
കഥ, തിരക്കഥ, സംഭാഷണം എന്നിവ നിർവ്വഹിച്ചത് രാജൻ കിരിയത്ത് ആണ്.
പ്രധാന കഥാപാത്രങ്ങളെ ബാലചന്ദ്രമേനോൻ , ഗീത , അഭിരാമി , ജോമോൾ എന്നിവർ വെള്ളിത്തിരയിൽ അവതരിപ്പിച്ചിരിക്കുന്നു.
ഗാനരചന എസ്. രമേശൻ നായർ , ഗാനങ്ങൾക്ക് സംഗീതം പകർന്നത് ബേണി ഇഗ്നേഷ്യസ് പശ്ചാത്തലസംഗീതം രാജാമണി .
ഛായാഗ്രഹണം കെ. പി. നമ്പ്യാന്തിരി .
ചിത്രസംയോജനം രഞ്ജൻ എബ്രഹാം .
ചമയം മോഹൻദാസ് .
മേലേപ്പറമ്പിൽ ആൺവീട് ഇംഗ്ലീഷ് വിലാസം https://ml.wikipedia.org/wiki/Meleparambil_Aanveedu
രാജസേനൻ സംവിധാനം ചെയ്ത്, ജയറാം , ജഗതി ശ്രീകുമാർ , ജനാർദ്ദനൻ , നരേന്ദ്രപ്രസാദ് , ശോഭന , meena (late) തുടങ്ങിയവർ പ്രധാനവേഷങ്ങളിൽ അഭിനയിച്ച് 1993-ൽ പുറത്തിറങ്ങിയ മലയാളചലച്ചിത്രമാണ് മേലേപ്പറമ്പിൽ ആൺ‌വീട് .
ഓ.കെ. പ്രൊഡക്ഷൻസിന്റെ ബാനറിൽ മാണി സി. കാ‍പ്പൻ നിർമ്മിച്ച ഈ ചിത്രം ഓ.കെ. റിലീസ് വിതരണം ചെയ്തിരിക്കുന്നു.
ഗിരീഷ് പുത്തഞ്ചേരിയുടേതാണ് കഥ.
തിരക്കഥയും, സംഭാഷണവും രഘുനാഥ് പലേരി നിർവ്വഹിച്ചിരിക്കുന്നു.
ഈ ചിത്രം ബോറോലർ ഘർ എന്ന പേരിൽ അസാമി ഭാഷയിൽ 2012-ൽ റീമേക്ക് ചെയ്തിരുന്നു.
മാണി സി. കാപ്പനാണ് സംവിധാനം ചെയ്തത്.
ഉത്പൽദാസ്, ദേവസ്മിത ബാനർജി എന്നിവർ പ്രധാനകഥാപാത്രങ്ങളെ അവതരിപ്പിച്ചു.
അഭിനേതാക്കൾ അഭിനേതാവ് കഥാപാത്രം ജയറാം ഹരികൃഷ്ണൻ ജഗതി ശ്രീകുമാർ ജയകൃഷ്ണൻ ജനാർദ്ദനൻ കണ്ണപ്പൻ വിജയരാഘവൻ ഗോപീകൃഷ്ണൻ നരേന്ദ്രപ്രസാദ് തൃവിക്രമൻ ഒടുവിൽ ഉണ്ണികൃഷ്ണൻ കുട്ടൻ നായർ വിനു ചക്രവർത്തി‍ വീരമുത്തു ഗൗണ്ടർ പറവൂർ ഭരതൻ പരമശിവൻ ഇന്ദ്രൻസ് ബ്രോക്കർ വി.ഡി. രാജപ്പൻ സാമി ശോഭന പവിഴം മീന ഭാനുമതി പ്രിയങ്ക കുട്ടൻ നായരുടെ മകൾ സംഗീതം
ഗിരീഷ് പുത്തഞ്ചേരി , ഐ.എസ്. കുണ്ടൂർ , കണ്ണദാസൻ‍ എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജോൺസൺ ആണ്.
ഗാനങ്ങൾ വെള്ളിത്തിങ്കൾ – കെ.ജെ. യേശുദാസ് മധുരസ്വപ്നങ്ങൾ ഊയലാടുന്ന – കെ.ജെ. യേശുദാസ് , സുജാത മോഹൻ (ഗാനരചന: ഐ.എസ്. കുണ്ടൂർ ) വെള്ളിത്തിങ്കൾ പൂങ്കിണ്ണം – കെ.ജെ. യേശുദാസ് , മിൻമിനി ഊര് സനം ഓടി വന്ന് – കെ.ജെ. യേശുദാസ് , മിൻമിനി , കോറസ് (ഗാനരചന: ഗിരീഷ് പുത്തഞ്ചേരി , കണ്ണദാസൻ‍ ) അണിയറ പ്രവർത്തകർ അണിയറപ്രവർത്തനം നിർ‌വ്വഹിച്ചത് ഛായാഗ്രഹണം ആനന്ദക്കുട്ടൻ ചിത്രസം‌യോജനം ജി. മുരളി കല വത്സൻ ചമയം കരുമം മോഹൻ വസ്ത്രാലങ്കാരം ഇന്ദ്രൻസ് നൃത്തം മാധുരി സംഘട്ടനം മലേഷ്യ ഭാസ്കർ പരസ്യകല സാബു കൊളോണിയ ലാബ് പ്രസാദ് കളർ ലാബ് നിശ്ചല ഛായാഗ്രഹണം സൂര്യ പീറ്റർ എഫക്റ്റ്സ് മുരുകേഷ് വാർത്താപ്രചരണം എബ്രഹാം ലിങ്കൻ , വാഴൂർ ജോസ് നിർമ്മാണ നിർവ്വഹണം ഗിരീഷ് വൈക്കം വാതിൽ‌പുറചിത്രീകരണം ശ്രീമൂവീസ് ടൈറ്റിൽ‌സ് ഗംഗൻ തലവിൽ അവലംബം പുറത്തേക്കുള്ള കണ്ണികൾ മേലേപ്പറമ്പിൽ ആൺവീട് ഇന്റർനെറ്റ് മൂവി ഡാറ്റാബേസിൽ മേലേപ്പറമ്പിൽ ആൺവീട് – മലയാളസംഗീതം.
മേളകർത്താരാഗം ഇംഗ്ലീഷ് വിലാസം https://ml.wikipedia.org/wiki/Melakarta
കർണ്ണാടക സംഗീതത്തിലെ‍ അടിസ്ഥാനരാഗങ്ങളായി കണക്കാക്കുന്ന രാഗങ്ങളാണ്‌ മേളകർത്താരാഗങ്ങൾ അഥവാ ജനകരാഗങ്ങൾ എന്നു അറിയപ്പെടുന്നത്.
രാഗാംഗരാഗങ്ങൾ എന്നും ഇതിനെ പറയാറുണ്ട്.
ജനകരാഗങ്ങളുടെ എണ്ണം ക്ലിപ്തമാണ്.
എന്നാൽ ജന്യരാഗങ്ങളുടെ എണ്ണം എത്രയും ആകാം.
കനകാംഗി, രത്നാംഗി എന്നിങ്ങനെ തുടങ്ങുന്ന രാഗങ്ങളാണ് കർണ്ണാടകസംഗീതത്തിലെ അടിസ്ഥാനരാഗങ്ങൾ.
ഇവയാണ് ജനകരാഗങ്ങൾ .
ഇവയിൽ നിന്നും ജനിച്ചവ എന്ന അർത്ഥത്തിൽ മറ്റുള്ള രാഗങ്ങളെ ജന്യരാഗങ്ങൾ എന്നാണു വിളിക്കുന്നത്.
ആരോഹണത്തിലും അവരോഹണത്തിലും 7 സ്വരങ്ങളും ഉണ്ട് എന്നതിനാൽ മേളകർത്താരാഗങ്ങൾ സമ്പൂർണ്ണരാഗങ്ങൾ എന്നും  അറിയപ്പെടുന്നു.
കാരണം അവയുടെ ആരോഹണാവരോഹണങ്ങൾ സമ്പൂർണ്ണങ്ങളായിരിക്കും.
അതു ക്രമസമ്പൂർണ്ണങ്ങളുമായിരിക്കും.
ആരോഹണത്തിൽ വരുന്ന അതേ സ്വരസ്ഥാനങ്ങൾ തന്നെയാണ് അവരോഹണത്തിലും വരുന്നത്.
ഇവയിൽ ശുദ്ധമധ്യമം ഉപയോഗിക്കുന്ന 36 രാഗങ്ങളെ ശുദ്ധമധ്യമരാഗങ്ങൾ എന്നും പ്രതിമധ്യമം ഉപയോഗിക്കുന്ന ബാക്കി 36 രാഗങ്ങളെ പ്രതിമധ്യമരാഗങ്ങൾ എന്നും രണ്ടായി തിരിച്ചിരിക്കുന്നു.
സാമവേദത്തിൽ നിന്നുമാണ് സംഗീതം രൂപംകൊള്ളുന്നത്.
യാജ്ഞവൽക്യസംഹിത ഇപ്രകാരം അഭിപ്രായപ്പെടുന്നു എന്തെന്നാൽ യാതൊരുവൻ വീണവായന, ശ്രുതി,ജതികൾ,താളം ഇവയെക്കുറിച്ച് അറിവുള്ളവനാണോ അവന് മുക്തി ലഭിക്കും.
നിലവിൽ പിന്തുടർന്നുപോരുന്ന കർണാടകസംഗീതത്തിന്റെ ഘടന മേളകർത്താരാഗങ്ങളിൽ അധിഷ്ഠിതമാണ്.
മേളകർത്താരാഗപദ്ധതി ആദ്യം വെങ്കടമഖിയും(എ.ഡി 17) ശേഷം ഗോവിന്ദാചാര്യനും ക്രമപ്പെടുത്തി.
വെങ്കടമഖിയുടെ സമ്പ്രദായത്തിൽ അസമ്പൂർണ്ണരാഗങ്ങൾ അതായത് സ്വരാഷ്ടകങ്ങളൾക്ക് പരിപൂരകം ഇല്ലാത്ത രാഗങ്ങൾ ഉണ്ടായിരുന്നു
രാഗങ്ങളെ ശാസ്ത്രീയമായി വർഗ്ഗീകരിക്കാഞ്ഞതിനാൽ ആദ്യ കാലത്ത് പലപ്പോഴും പലതായിരുന്നു മേളകർത്താരാഗങ്ങളുടെ എണ്ണം.
വെങ്കിടമഖിയുടെ ചതുർദണ്ഡീപ്രകാശികയിലാണു ആദ്യമായി ഇന്നു പരക്കെ പ്രചാരത്തിൽ ഇരിക്കുന്ന 72 മേളകർത്താരാഗങ്ങൾ ആവിഷ്ക്കരിച്ചത്.
സപ്തസ്വരങ്ങളെ പതിനാറായി വിഭജിച്ച് അവയെ പന്ത്രണ്ടു സ്വരസ്ഥാനങ്ങളിലായി നിവേശിപ്പിച്ച് അവയുടെ പരസ്പരമേളനം നിമിത്തം എഴുപത്തിരണ്ട് മേളകർത്താ രാഗങ്ങളെ കെട്ടിയുണ്ടാക്കി ആധുനിക മേളകർത്താജന്യരാഗപദ്ധതി ആസൂത്രണം ചെയ്യുകയാണ് വെങ്കടമഖി ചതുർദണ്ഡീപ്രകാശികയിലൂടെ ചെയതത്.
ഈ അവസ്ഥ ഗോവിന്ദാചാര്യൻ സ്വരാഷ്ടകങ്ങൾ മാത്രം ഉൾക്കൊള്ളുന്ന സമ്പ്രദായമാക്കി പരിഹരിച്ചു.
ലോകത്തിലെ ഏത് സംഗീതസമ്പ്രദായവും 7സ്വരങ്ങളുള്ള സ്വരാഷ്ടകമാണ് ഉപയോഗിച്ചുവരുന്നത്.
ഈ പദ്ധതിപ്രകാരം സ,പ എന്നിവ സ്ഥിരസ്വരങ്ങളായും മ എന്ന സ്വരത്തിന് രണ്ട് ഭേദങ്ങളും ബാക്കി വരുന്ന രി,ഗ,ധ,നി ഇവക്ക് 3 ഭേദങ്ങളും കല്പിക്കുന്നു.
ഇപ്രകരം 72 മേളകർത്താരാഗങ്ങൾ ഉണ്ടായി.
ഒന്നോ രണ്ടോ സ്വരങ്ങളുടെ ആരോഹണത്തിലോ അവരോഹണത്തിലോ രണ്ടിലുമോ ഉള്ള ഉപേക്ഷയാണ് ജന്യരാഗങ്ങളായി മാറുന്നത്.
മേളകർത്താരാഗങ്ങളോ ജന്യരാഗങ്ങളോ ഉപയോഗിച്ച് നിരവധി ഗീതം, വർണം, കീർത്തനം, പദം, പല്ലവി, തില്ലാന ഇവ രചിക്കപ്പെട്ടിട്ടുണ്ട്.
ഇത്തരം സൃഷ്ടികളിൽ വിശദമായ ആലാപനസാദ്ധ്യതയും രാഗവിസ്താരവും തൽക്ഷണാലാപനവും (improvization) സാദ്ധ്യമാണ്.
മറ്റൊരു പ്രധാനപ്പെട്ട സൃഷ്ടിയാണ് രാഗമാലിക.
ഒന്നിൽക്കൂടുതൽ രാഗങ്ങൾ ഒരേ കൃതിയിൽ തന്നെ ഉൾക്കൊള്ളിക്കുന്ന സമ്പ്രദായമാണിത്.
ലക്ഷണം ആരോഹണ അവരോഹണങ്ങൾ വക്രഗതി ഇല്ലാത്തവയും ക്രമസമ്പൂർണ്ണങ്ങളും ആയിരിക്കും.
സ രി ഗ മ പ ധ നി എന്നീ സപ്തസ്വരങ്ങൾ ആരോഹണത്തിലും അവരോഹണത്തിലും ഉണ്ടായിരിക്കും.
ഒരു സ്വരത്തിന്റെ ഒന്നിലധികം ഭേദത്തിന്റെ അഭാവം.
മന്ദ്രം, മദ്ധ്യം, താരം എന്നീ മൂന്നു സ്ഥായികളിലും സഞ്ചരിക്കുന്നവയായിരിക്കും.
നാമകരണരീതി
വെങ്കടമഖിയുടെ ചതുർദണ്ഡീപ്രകാശികയിൽ ഇന്നയിന്ന രാഗങ്ങൾ അടിസ്ഥാനരാഗങ്ങളാണെന്നും അവയുടെ ക്രമസം‌ഖ്യ ഇന്നിന്നതാണെന്നും വ്യവസ്ഥ ചെയ്യുക മാത്രമേ ചെയ്തുള്ളൂ.
ചതുർദണ്ഡീപ്രകാശികയിൽ 72 മേളങ്ങൾക്കു പേരു കൊടുത്തിട്ടില്ല.
പിന്നീടുള്ള കാലത്താണു ഈ മേളങ്ങൾക്കെല്ലാം പേരുകൾ വന്നത് .
പിന്നീടുള്ള കാലത്ത് ഈ മേളങ്ങൾക്ക് രണ്ട് സമ്പ്രദായത്തിൽ പേരുകൾ നിലവിൽ വന്നു.
കനകാംഗി, രത്നാംഗി എന്നിങ്ങനെ തുടങ്ങുന്ന കനകാംഗി, രത്നാംഗി നാമകരണ സമ്പ്രദായം .
കനകാംബരി, ഫേനദ്വിതി എങ്ങിങ്ങനെ തുടങ്ങുന്ന കനകാംബരി, ഫേനദ്വിതി നാമകരണ സമ്പ്രദായം .
ഇതിൽ ആദ്യത്തെ സമ്പ്രദായമാണു (കനകാംഗി, രത്നാംഗി നാമകരണ സമ്പ്രദായം) ഇന്നു പരക്കെ അം‌ഗീകരിക്കപ്പെട്ടിരിക്കുന്നത്.
പേരു നിർണ്ണയിക്കുന്ന വിധം
മേളകർത്താരാഗങ്ങളുടെ നാമകരണത്തിനു കടപയാദി അല്ലെങ്കിൽ പരൽപ്പേരു എന്നറിയപ്പെടുന്ന സം‌വിധാനമാണു സാധാരണ ഉപയോഗിക്കുന്നത്.
ഈ സം‌വിധാനം അക്ഷരമാലയിലെ വ്യഞ്ജനാക്ഷരങ്ങളേയും അക്കങ്ങളേയും ബന്ധിപ്പിക്കുന്നു.
രാഗത്തിന്റെ പേരിന്റെ ആദ്യരണ്ട് വ്യഞ്ജനാക്ഷരങ്ങളെ സൂചിപ്പിക്കുന്ന അക്കങ്ങൾ വിപരീതരീതിയിലെഴുതിയാണ് മേളകർത്താരാഗത്തിന്റെ ക്രമം നിർണ്ണയിക്കുന്നത്.
1 2 3 4 5 6 7 8 9 0 ക ഖ ഗ ഘ ങ ച ഛ ജ ഝ ഞ ട ഠ ഡ ഢ ണ ത ഥ ദ ധ ന പ ഫ ബ ഭ മ യ ര ല വ ശ ഷ സ ഹ ള ഴ, റ
ഉദാഹരണത്തിന് ഹരികാംബോജി എന്ന രാഗത്തിന്റെ ആദ്യരണ്ട് വ്യഞ്ജനാക്ഷരങ്ങൾ ഹ,രി ഇവയാണ്.
ഇപ്രകാരം കടപയാദി സംഖ്യ ഉപയോഗിച്ചാൽ ഹ എന്ന അക്ഷരത്തിന് 8ഉം രി എന്നതിന് 2ഉം ആണ്.
ഇപ്രകാരം 82എന്നത് തിരിച്ചിട്ടാൽ 28 എന്ന് കാണാം.
അതായത് ഹരികാംബോജി എന്ന രാഗം 28ആം മേളകർത്താരാഗമാണ്.
ഈ വിധമാണു ഓരോ മേളകർത്താരാഗത്തേയും നാമകരണം ചെയ്തിരിക്കുന്നത്.
സ്വരങ്ങൾ കണ്ടെത്തുന്ന വിധം
മേളകർത്താരാഗത്തിന്റെ സ്ഥാനം കണ്ടെത്തിക്കഴിഞ്ഞാൽ  ചക്രം എന്ന ആശയമുപയോഗിച്ച് സ്വരങ്ങൾ കണ്ടെത്താം.
ഉദാഹരണത്തിന് ഷണ്മുഖപ്രിയ എന്ന രാഗം പരിഗണിക്കുക.
ഈ രാഗം 56 ആം മേളകർത്താരാഗമാണ്.
ആദ്യവ്യഞ്ജനങ്ങൾ ഷ, മ ഇവയാണ്.
ഷ=6 ഉം മ=5 ഉം ആണ്.
56 എന്ന സംഖ്യയെ 6 കൊണ്ട് ഹരിച്ചാൽ ഹരണഫലം 9 ഉം ശിഷ്ടം 2 ഉം ആണെന്ന് കാണാം.
എതു ചക്രമെന്ന് കണ്ടെത്താൻ ഹരണഫലത്തോട് 1 കൂട്ടുന്നു.
ഇപ്രകാരം ഷണ്മുഖപ്രിയ രാഗം 10 ആം ചക്രത്തിലെ രണ്ടാമത്തെ രാഗമാണെന്ന് ലഭിക്കുന്നു.
ഷണ്മുഖപ്രിയയിലെ സ്വരങ്ങൾ പൂർവാംഗം,ഉത്തരാംഗം എന്നീ പട്ടികകളിൽ നിന്നും കണ്ടെത്താം.
പേര്‌ വിവിധ നാമകരണ സമ്പ്രദായങ്ങളിൽ മേളകർത്താ ക്രമ സംഖ്യ കനകാംഗി നാമകരണ സമ്പ്രദായം കനകാംബരി നാമകരണ സമ്പ്രദായം 1 കനകാംഗി കനകാംബരി 2 രത്നാംഗി ഫേനദ്വിതി 3 ഗാനമൂർത്തി ഗാനസാമവരാളി 4 വനസ്പതി ഭാനുമതി 5 മാനവതി മനോരഞ്ജിനി 6 താനരൂപി തനുകീർത്തി 7 സേനാവതി സേനാഗ്രണി 8 ഹനുമത്തോടി ജനത്തോടി 9 ധേനുക ധുതിഭിന്നഷഡ്ജം 10 നാടകപ്രിയാ നാടാഭരണം 11 കോകിലപ്രിയ കോകിലാരവം 12 രൂപവതി രൂപവതി 13 ഗായകപ്രിയ ഗേയഹെജ്ജജി 14 വാകുളാഭരണം വാടവസന്തഭൈരവി 15 മായാമാളവഗൗള മായാമാളവഗൗള 16 ചക്രവാകം തോയവേഗാവാഹിനി 17 സൂര്യകാന്തം ഛായാപതി 18 ഹാടകാംബരി ജയശുദ്ധമാളവി 19 ഝങ്കാരധ്വനി ഝങ്കാരഭ്രംമരി 20 നഠഭൈരവി നാരിരീതിഗൗള 21 കീരവാണി കിരണാവലി 22 ഖരഹരപ്രിയ ശ്രീരാഗം 23 ഗൗരിമനോഹരി ഗൗരി 24 വരുണപ്രിയ വീരവസന്തം 25 മാരരഞ്ജിനി ശരാവരി 26 ചാരുകേശി തരംഗിണി 27 സാരസാംഗി സൗരസേന 28 ഹരികാംബോജി ഹരികേദാരഗൗള 29 ധീരശങ്കരാഭരണം ധീരശങ്കരാഭരണം 30 നാഗനന്ദിനി നാഗാഭരണം 31 യാഗപ്രിയ കലാവതി 32 രാഗവർദ്ധിനി രാഗചൂഡാമണി 33 ഗാംഗേയഭൂഷണി ഗംഗാതരംഗിണി 34 വാഗധീശ്വരി ഭോഗഛായാനാട്ട 35 ശൂലിനി ശൈലദേശാക്ഷി 36 ചലനാട്ട ചലനാട്ട 37 സാലഗം സൗഗന്ധിനി 38 ജലാർണ്ണവം ജഗാന്മോഹനം 39 ഝാലവരാളി ധാളിവരാളി 40 നവനീതം നഭോമണി 41 പാവനി കുംഭിനി 42 രഘുപ്രിയ രവിക്രിയ 43 ഗവാംബോധി ഗീർവാണി 44 ഭവപ്രിയ ഭവാനി 45 ശുഭപന്തുവരാളി ശൈവപന്തുവരാളി 46 ഷഡ്വിധമാർഗ്ഗിണി സ്തവരാജം 47 സുവർണ്ണാംഗി സൗവീര 48 ദിവ്യമണി ജീവന്തികാ 49 ധവളാംബരി ധവളാംഗം 50 നാമനാരായണി നാമദേശി 51 കാമവർദ്ധിനി കാശിരാമക്രിയ 52 രാമപ്രിയ രാമമനോഹരി 53 ഗമനശ്രമ ഗമകക്രിയ 54 വിശ്വംബരി വംശവതി 55 ശ്യാമളാംഗി ശാമളാ 56 ഷണ്മുഖപ്രിയ ചാമരം 57 സിംഹേന്ദ്രമധ്യമം സുമദ്യുതി 58 ഹൈമവതി ദേശിസിംഹാരവം 59 ധർമ്മവതി ധാമവതി 60 നീതിമതി നിഷാദം 61 കാന്താമണി കുന്തള 62 ഋഷഭപ്രിയ രതിപ്രിയ 63 ലതാംഗി ഗീതപ്രിയ 64 വാചസ്പതി ഭൂഷാവതി 65 മേചകല്യാണി ശാന്തകല്യാണി 66 ചിത്രാംബരി ചതുരംഗിണി 67 സുചരിത്ര സന്താനമഞ്ജരി 68 ജ്യോതിസ്വരൂപിണി ജ്യോതിരാഗ 69 ധാതുവർദ്ധിനി ധൗതപഞ്ചമ 70 നാസികാഭൂഷണി നാസാമണി 71 കോസലം കുസുമാകര 72 രസികപ്രിയ രസമഞ്ജരി മേളകർത്താരാഗങ്ങളെ കണ്ടെടുക്കാൻ വെങ്കിടമഖി ഉപയോഗിച്ച മാനദണ്ഡം
“സരിഗമപധനി“യെ സപ്തസ്വരങ്ങൾ എന്നു പറയുന്നുവെങ്കിലും ദക്ഷിണേന്ത്യൻ സംഗീതത്തിൽ ശരിക്കും 16 സ്വരങ്ങൾ ഉണ്ട്.
‘സ’യും ‘പ’യും ഒഴികെയുള്ള അഞ്ച് സ്വരങ്ങൾക്കും ഒന്നിൽ കൂടുതൽ വകഭേദങ്ങൾ ഉണ്ട്: സ - ഷഡ്ജം രി - ഋഷഭം (3 തരം - രി1, രി2, രി3) ഗ - ഗാന്ധാരം (3 തരം - ഗ1, ഗ2, ഗ3) മ - മധ്യമം (2 തരം - മ1, മ2) പ - പഞ്ചമം ധ - ധൈവതം(3 തരം - ധ1, ധ2, ധ3) നി - നിഷാദം(3 തരം - നി1, നി2, നി3)
ഈ വകഭേദങ്ങളെ താഴെ പറയുന്ന വിധം നാമകരണം ചെയ്തിരിക്കുന്നു: രി1 - ശുദ്ധ ഋഷഭം രി2 - ചതുശ്രുതി ഋഷഭം രി3 - ഷഡ്ശ്രുതി ഋഷഭം ഗ1 - ശുദ്ധ ഗാന്ധാരം ഗ2 - സാധാരണ ഗാന്ധാരം ഗ3 - അന്തര ഗാന്ധാരം മ1 - ശുദ്ധ മധ്യമം മ2 - പ്രതി മധ്യമം ധ1- ശുദ്ധ ധൈവതം ധ2 - ചതുശ്രുതി ധൈവതം ധ3 - ഷഡ്ശ്രുതി ധൈവതം നി1 - ശുദ്ധ നിഷാദം നി2 - കൈശികി നിഷാദം നി3 - കാകളി നിഷാദം
ലോകത്തെങ്ങുമുള്ള മറ്റു സംഗീതവ്യവസ്ഥകളിൽ ( ഹിന്ദുസ്താനി , പാശ്ചാത്യം ) 12 സ്വരങ്ങൾ മാത്രമുള്ളപ്പോൾ ദക്ഷിണേന്ത്യൻ സംഗീതത്തിൽ മാത്രം 16 സ്വരങ്ങൾ വന്നതെങ്ങിനെയാണെന്നു നോക്കാം- താഴെ കൊടുത്തിരിക്കുന്ന സമവാക്യങ്ങളാണ് ഇതിനടിസ്ഥാനം: രി2 = ഗ1 രി3 = ഗ2 ധ2 = നി1 ധ3 = നി2
അതായത് ഒരേ ശ്രുതിയിലുള്ള സ്വരസ്ഥാനങ്ങളെ ചിലപ്പോൾ ‘രി’ യെന്നോ മറ്റു ചിലപ്പോൾ ‘ഗ’ യെന്നോ പാടാവുന്നതാണ്.
അതുപോലെ തന്നെ ‘ധ’ യുടേയും ‘നി’ യുടേയും കാര്യം.
ദക്ഷിണേന്ത്യൻ സംഗീതത്തിനു മാത്രം അവകാശപ്പെട്ട രാഗവൈവിധ്യങ്ങളുടെ അടിസ്ഥാനമാണ് ഈ സവിശേഷത!
ഈ സമവാക്യങ്ങൾ ഉപയോഗിച്ച് നമുക്ക് മേൽപ്പറഞ്ഞ 16 സ്വരങ്ങളെ ശ്രുതിയുടെ ആരോഹണക്രമത്തിൽ താഴെക്കാണുന്ന വിധം 12 നിരപ്പുകളിലായി ക്രമത്തിപ്പെടുത്താം.
സ രി1 രി2 ഗ1 രി3 ഗ2 ഗ3 മ1 മ2 പ ധ1 ധ2 നി1 ധ3 നി2 നി3
ഇതനുസരിച്ച് “രിഗ” എന്ന് ആരോഹണമായി (‘രി’ താഴ്ന്ന ശ്രുതിയിലും ‘ഗ’ ഉയർന്ന ശ്രുതിയിലും) എത്ര തരത്തിൽ പാടാം എന്നു നമുക്കു കണക്കു കൂട്ടാം: രി1ഗ1 രി1ഗ2 രി1ഗ3 രി2ഗ2 രി2ഗ3 രി3ഗ3
അതായത് ‘രിഗ’ എന്ന് ആരോഹണമായി 6 തരത്തിൽ പാടാം.
ഇതേ പോലെ വകഭേദങ്ങളുള്ള ‘ധനി’ യേയും ഇതുപോലെ 6 തരത്തിൽ പാടാം.
‘മ’ രണ്ടു തരം.
‘സ’ യും ‘പ’യും ഒരോ തരം മാത്രം.
അങ്ങനെയാവുമ്പോൾ “സരിഗമപധനി“ എന്ന് ആരോഹണമായി 1*6*2*1*6 = 72 തരത്തിൽ വരാവുന്നതാണ്.
ഇങ്ങനെയാണ് 72 മേളകർത്താ രാഗങ്ങളെ വെങ്കിടമഖി  കണ്ടെടുത്തത്.
പൂർവാംഗം,ഉത്തരാംഗം
പൂർവാംഗം  എന്നാൽ ആരോഹണത്തിലേയോ അവരോഹണത്തിലേയോ താഴേയുള്ള പകുതിയും സ,രി,ഗ,മ ഉത്തരാംഗം എന്നാൽ മുകളിലെ പകുതി പ,ധ,നി,സ എന്നുമാണ് അർത്ഥമാക്കുന്നത്.
ഉത്തരാംഗങ്ങൾക്ക് 6 ഭേദങ്ങളുണ്ട്,പ,ശ്രി,ഗോ,ഭു,മ,ശ എന്നിങ്ങനെ.
പൂർവാംഗങ്ങൽക്ക് 12 ഭേദങ്ങളാണുള്ളത്.
ഈ 12 പൂർവാംഗങ്ങളേയാണ് ചക്രങ്ങൾ എന്നുവിശേഷിപ്പിക്കുന്നത്.12ചക്രങ്ങൾ ഇവയാണ് ഇന്ദു - ചന്ദ്രൻ ഒന്ന് ആയതിനാൽ ഇന്ദുചക്രം ഒന്നാമത്തെ ചക്രം നേത്രം -നേത്രങ്ങൾ 2,ആയതിനാൽ നേത്രചക്രം രണ്ടാമത്തെ ചക്രം അഗ്നി-ഗാർഹപത്യാഗ്നി,ആഹവനീയാഗ്നി,ദക്ഷിണാഗ്നി എന്നിങ്ങനെ അഗ്നി മൂന്നായതിനാൽ അഗ്നിചക്രം മൂന്നാം ചക്രം വേദ -ഋഗ്വേദം,യജുർ‌വേദം,സാമവേദം,അഥർ‌വവേദം എന്നിങ്ങനെ 4 വേദങ്ങൾ.
ആയതിനാൽ വേദചക്രം നാലാം ചക്രം ബാണ- കാമദേവന്റെ ബാണങ്ങൾ 5-മുല്ല,മാമ്പൂ,ചെന്താമര,മീലാമ്പൽ,അശൊകം.
അങ്ങനെ ബാണാചക്രം അഞ്ചാമത്തേത് ഋതു -ഋതുക്കൾ 6.
ഗ്രീഷ്മം,വർഷം,സരത്,ഹേമന്തം,ശിശിരം,വസന്തം ആയതിനാൽ ഋതുചക്രം ആറാമത്തേത്.
ഋഷി-ഋഷിചക്രം ഏഴാമത്തേത്.
കാരണം ഋഷികൾ ഏഴ് ആണല്ലോ( സപ്തർഷികൾ ).
വസു- അഷ്ടവസുക്കൾ ജലം,ധ്രുവം,ചന്ദ്രൻ,ഭൂമി,അഗ്നി,വായു,പ്രഭാത,സായംസന്ധ്യ എന്നിങ്ങനെ ബ്രാഹ്മ- ബ്രഹ്മാവ് ഒൻപത് അവതാരങ്ങൾ എടുത്ത് ഒൻപത് വംശങ്ങളെ സ്ഥാപിച്ചു.
ആയതിനാൽ ബ്രാഹ്മചക്രം ഒൻപതാമത്തെ.
ദിശി-ദിക്കുകൾ 10.
വടക്ക്,തെക്ക്, പടിഞ്ഞാറ്,കിഴക്ക്, തെക്കുപടിഞ്ഞാറ്, തെക്കുകിഴക്ക്, വടക്കുപടിഞ്ഞാറ്,വടക്കുകിഴക്ക്,താഴെ,മുകളിൽ രുദ്ര-രുദ്രന്മാർ 11 ആദിത്യ-ആദിത്യന്മാർ 12
ഇപ്രകാരം 12 പൂർവാംഗങ്ങളും 6 ഉത്തരാംഗങ്ങളും ചേർന്ന് 72 മേളകർത്താരാഗങ്ങളുണ്ടാവുന്നു.
സ്വരസ്ഥാനങ്ങൾ മേളകർത്താരാഗങ്ങളിലെ സ്വരങ്ങളുടെ സ്ഥാനങ്ങൾ അവലംബം http://www.columbuscarnaticmusic.org/pdf/melakarta_calendar.pdf Archived 2008-11-19 at the Wayback Machine .
https://web.archive.org/web/20020314195808/http://www.geocities.com/Vienna/Strasse/5926/section3_5.htm https://web.archive.org/web/20010419223149/http://www.geocities.com/vasudevanvrv/carnatic/mela.htm കെ.ടി രവീന്ദ്രനാഥൻ,രാഗസുധാർണ്ണവം,കേരള ഭാഷാ ഇൻസ്റ്റിറ്റ്യൂട്ട് തിരുവനന്തപുരം ക സ തി മേളകർത്താരാഗങ്ങൾ ശുദ്ധ മദ്ധ്യമം
മേലേപ്പുര തറവാട്
സിനിമാ ചിത്രീകരണത്തിന് വേണ്ടി തിരഞ്ഞെടുക്കുന്ന ചുരുക്കം ചില തറവാടുകളിൽ ഒന്നാണ് തൃശ്ശൂർ ജില്ലയിലെ ചാവക്കാട് സ്ഥിതി ചെയ്യുന്ന മേലേപ്പുര തറവാട്.
അഗ്നിദേവൻ എന്ന സിനിമയിലൂടെ ആണ് ആദ്യമായി തിരശീല വീണത്, വെള്ളിത്തിരയിൽ ഒരു കാലഘട്ടത്തിൽ ഏറ്റവും അധികം നാട്ടുപ്രമാണിമാരുടെയും കുലീനരുടെയും പ്രതിനായകരൂപന്മാരുടെയും തറവാട് വീടായി ഈ തറവാട് സിനിമാരങ്കത്ത് ഒരു പുതിയ അധ്യായം കുറിച്ചിട്ടുണ്ട്.